# Kertomus Karjalan teologisen seuran toiminnasta vuonna 2015

1. **Yleistä**

Karjalan teologinen seura on perustettu Joensuussa keväällä 2003. Seuran tehtävänä on tarjota ekumeeninen keskustelufoorumi itäsuomalaiselle teologikunnalle sekä osallistua ajankohtaiseen yhteiskunnalliseen keskusteluun. Näitä tavoitteita seura toteutti toimintavuoden aikana muun muassa järjestämällä esitelmätilaisuuksia sekä yhden iltaseminaarin.

Seura on pyrkinyt tilaisuuksien teemoissa ottamaan huomioon ajankohtaisuuden sekä liittymisen lännen ja idän kirkon perinteisiin.

Karjalan teologinen seura on Tieteellisten seurain valtuuskunnan (TSV) jäsen.

1. **Vuosikokous, hallitus ja toimihenkilöt**

Karjalan teologisen seuran vuosikokous pidettiin 14.4.2015. Läsnä oli 11 seuran jäsentä.

Vuosikokous valitsi professori Hannu Mustakallion hallituksen puheenjohtajaksi vuodeksi eteenpäin. Hallituksen varsinaisiksi jäseniksi valittiin erovuorossa olleet teologian tohtori Kati Kemppainen ja yliopistonlehtori Jouko Kiiski. Varajäseniksi valittiin edelleen tohtorikoulutettava, TM Hanne Janhonen ja kirkkoherra Ville Ojala. Lisäksi hallitukseen ovat toimintavuonna kuuluneet hiippakuntadekaani, TT Sakari Häkkinen ja yliopistonlehtori Pekka Metso.

Läntisen teologian opiskelijoiden ainejärjestöä Fides Ostiensista hallituksessa on edustanut Noora Mattila ja ortodoksisen teologian opiskelijoiden ainejärjestöä Pististä Annamari Muikku.

Seuran varapuheenjohtajana on toiminut Pekka Metso, rahastonhoitajana Marita Tiili ja julkaisusihteerinä Hannu Mustakallio.

Seuran sihteerinä on toiminut TK Atte Hokkanen 30.11.2015 saakka, sen jälkeen TK Katariina Kauppi.

Vuoden 2015 aikana hallitus piti kuusi kokousta, joissa käsiteltiin yhteensä 85 asiakohtaa.

Puheenjohtaja edusti seuraa Tieteellisten seurain valtuuskunnan kevätkokouksessa Helsingissä 31.3.2015.

1. **Jäsenet**

Seuralla oli vuoden 2015 lopussa yhteensä 119 jäsentä (edellisenä vuonna 126), joista kunniajäseniä oli 3 (2), varsinaisia jäseniä 88 (90), opiskelijajäseniä 10 (16) ja kannatusjäseniä 18 (18). Kannatusjäseniin kuuluivat Kuopion, Mikkelin ja Lapuan hiippakuntien tuomiokapitulit sekä 15 Kuopion hiippakunnan seurakuntaa.

Seura järjesti keväällä jäsenhankintakampanjan Kuopion ja Mikkelin hiippakuntien papiston, teologian osaston henkilökunnan ja ortodoksisen kirkon työntekijöiden keskuudessa. Tulokset jäivät vaatimattomiksi (kuusi uutta jäsentä).

Vuosikokous kutsui seuran puheenjohtajana sen perustamisesta, vuodesta 2003 saakka vuoteen 2014 toimineen professori Paavo Kettusen seuran kunniajäseneksi.

1. **Toiminta**

Vuoden 2015 toiminta koostui kaikille avoimista yleisöilloista, yhdestä jäsenille tarkoitetusta tupaillasta sekä iltaseminaarista *Taistelu muistoista – sata vuotta armenialaisten kansanmurhasta*.

* 1. Yleisö- ja tupaillat sekä iltaseminaari

Seura järjesti vuonna 2015 kuusi yleisöiltaa, yhden iltaseminaarin ja yhden tupaillan. Tilaisuuksien osanottajamäärä oli yhteensä 238 henkeä.

Seuraavassa on lueteltu yleisöillat, tupailta ja iltaseminaari sekä niiden teemat, alustajat ja osanottajamäärät. Iltaseminaari järjestettiin yhdessä Suomen Lähi-idän instituutin ja Anna Lindh -säätiön kanssa.

|  |  |  |  |
| --- | --- | --- | --- |
| **Pvm** | **Teema** | **Alustaja** | **Yleisömäärä** |
| 24.2.2015 | Suomen luterilaisen kirkon ja Venäjän ortodoksisen kirkon oppineuvottelut. Sosaalietiikan teologiaa 1970 - 2014. | Tutkijatohtori Heta Hurskainen | 21 |
| 10.3.2015 | Tupailta: Mitä teologian opiskelijat ajattelevat virsistä? | Yliopistonlehtori, dosentti Jouko Kiiski | 14 |
| 19.3.2015 | Kristillisen sionismin synty | VTM Timo Stewart | 30 |
| 14.4.2015 | Vuosikokousesitelmä: Ortodoksinen ja luterilainen kirkko Raja-Karjalassa vuosina 1917–1940. | Emerituspiispa Matti Sihvonen  | 36 |
| 4.5.2015 | Iltaseminaari: Taistelu muistoista – sata vuotta armenialaisten kansanmurhasta | Prof. Serafim Seppälä, dos. Svante Lundgren (Åbo Akademi), dos. Teuvo Laitila | 64 |
| 16.9.2015 | Orthodox Theology versus Academic Biblical Scholarship? A Greek Perspective. | Professori Christos Karakolis (Ateenan yliopisto) | 27 |
| 20.10.2015 | Jeesus ja Äiti maa? Bolivialaisia näköaloja teologian olemukseen ja tehtävään. | TT Pauliina Kainulainen | 35 |
| 26.11.2015 | Pyhittäjä Johannes Siinailaisen teos Portaat hengellisen parantumisen askelmina. | TL, Isä Jarmo Hakkarainen | 11 |

* 1. Kansainvälinen diakoniaseminaari

Seura toimi yhteistyökumppanina, kun Itä-Suomen yliopiston teologian osasto ja Diakonian tutkimuksen seura järjestivät Joensuussa 22. – 23.9.2015 kansainvälisen diakoniaseminaarin *What did deacons do? Theological foundations of diaconical work and their practical applications.*  Seminaarissa oli noin 50 osanottajaa.

* 1. Vuoden 2016 symposiumin valmistelu

Seura valmisteli kertomusvuoden aikana järjestyksessä kuudetta teologista symposiumia, jonka teemana oli *Kuolema* ja joka pidettiin Joensuussa 15. – 16.2.2016. Yhteistyökumppaneina olivat Itä-Suomen yliopisto, Kuopion ja Mikkelin hiippakunnat sekä Karjalan hiippakunta. KTS:lla oli symposiumia varten oma valmistelutyöryhmä, johon kuuluivat Hannu Mustakallio, Jouko Kiiski, Pekka Metso ja yliopistonlehtori Heikki Salomaa sekä seuran sihteeri (Atte Hokkanen, sittemmin Katariina Kauppi). Työryhmä kokoontui vuoden aikana neljä kertaa. Lisäksi terveystieteiden tiedekunnan kanssa yhteistä eettistä teemapäivää, joka pidettiin osana symposiumin ensimmäistä päivää, valmisteli oma työryhmä, jonka sihteerinä oli Heikki Salomaa ja yhtenä jäsenenä Sakari Häkkinen. Teemapäivän aikana käsiteltiin potilaan kokonaisvaltaista kohtaamista ja potilaan hoidon eettisiä ongelmia koskevia kysymyksiä.

* 1. Muu toiminta

Seura nimesi vuoden opiskelijoiksi läntisen teologian opiskelijan Juuso Sikiön ja ortodoksisen teologian opiskelijan Essi Liesman. Sikiölle luovutettiin kirjalahjakortti Suomalaiseen kirjakauppaan Fides Ostiensiksen vuosijuhlassa 15.4.2015 ja Liesmalle Pistiksen vuosijuhlassa 30.9.2015. Kirjalahjakortin arvo nostettiin 100 euroon. Seura sponsoroi lisäksi Fides Ostiensista ja sai logonsa sen yhdessä Pistiksen kanssa tilaamiin opiskelijahaalareihin.

1. **Tiedotus**

Seuran toiminnasta kerrottiin jäsenille jäsentiedotteiden välityksellä sekä yliopiston piirissä. Pääasiallisena tiedotuskanavana oli sähköposti. Seuran toimintaa ja jäsenyyttä esittelevää kirjettä jaettiin Kuopion hiippakunnassa papiksi vihittäville ordinaatiovalmennuksen yhteydessä.

Lisäksi yleisöilloista tiedotettiin *Kirkkotien*, *Karjalaisen* ja *Karjalan Heilin* välityksellä,

*teologia.fi- ja ort.fi* -sivustoilla sekä yliopiston tapahtumakalenterissa. Seuralla on omat verkkosivut osoitteessa [www.karjalanteologinenseura.fi](http://www.karjalanteologinenseura.fi). Seura otti kertomusvuoden aikana käyttöön myös omat Facebook-sivut.

1. **Talous**

Seuran talous perustui ennen muuta jäsenmaksutuloihin. Jäsenmaksu oli 20 euroa varsinaisilta jäseniltä, 7 euroa opiskelijajäseniltä ja 120 euroa kannatusjäseniltä.

Jäsenmaksunsa suoritti vuonna 2015 yhteensä 59 (vuonna 2014 vastaavasti 57) varsinaista jäsentä 88:stä, 5(5)opiskelijajäsentä 10:stä ja 15(14) kannatusjäsentä 18:sta. Hallituksen jäseniltä ja varajäseniltä (5 + 2), rahastonhoitajalta sekä kunniajäseniltä (3) ei ole peritty jäsenmaksua. Vaikka jäsenmäärä väheni seitsemällä, jäsenmaksun maksaneiden yhteismäärä (79) kasvoi kolmella. Jäsenmaksutulot olivat 3 877 (3 859) euroa.

Suurimmat menoerät olivat symposiumin järjestämiseen liittyvät kustannukset, sihteerin palkkakulut sekä yleisöiltojen esitelmöijien matka- ja majoituskulut.

Seuran verkkosivuilla on ollut Pohjois-Karjalan Sähkön mainos.

Seuran toiminnantarkastajana on toiminut lehtori Juhani Sainio ja varatoiminnantarkastajana hallintojohtaja Tommi Mäki.